open-index/open-wikipedia-markdown huggingface dataset:
26. serierunde i Premier League 2007/08

**26. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 9. februar med Aston Villa mot Newcastle kl. 13.45, deretter ble det spilt seks kamper med kampstart kl. 16.00. Den 10. februar ble det spilt to kamper, og en kamp ble spilt 11. februar.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Våler batteri

**Våler batteri** var et batteri i Nikebataljonen.

Batteriet leverte luftvern rundt Oslo med rakettsystemet Nike. Arbeidet med anlegget tok til i 1958. Anlegget ble operativt i 1960 og nedlagt i 1990.

Våler batteri var anlagt ved riksvei 121 i Våler i Østfold og var mer kompakt enn øvrige i bataljonen. Radarområdet (B-området) lå ved Gylderåsen , mens utskytningssområdet lå lenger mot sørøst .

Fra 1992 til 1994 ble forlegningsområdet Kaspertomta  brukt som flyktningemottak. Gjenåpnet som transittmottak for flyktninger i 2008.

Både utskytningsområdet og radarområdet er solgt til private.

## Referanser
Kertemindebåd

**Kertemindebåd**, også kalt **bæltbåd**, er en dansk seilbåt som ble brukt som fiskebåt på 1800-tallet. Båten er oppkalt etter Kerteminde, en by på Fyn i Danmark. Båten er nært beslektet med den eldre bæltbåden, som har et karakteristisk hjerteformet akterspeil. Den er i hovedsak av samme konstruksjon, med samme bruksområde, men er gjort spissgattet.

## Kertemindebåden
De første spissgattede fiskebåtene ble tatt i bruk av danske fiskere i løpet av 1800-tallet. Flere ulike båttyper med dekk eller halvdekk ble etter hvert vanlige og erstattet blant annet de eldre åpne storbåtene i sildefisket. De fleste storbåtene ble spissgattede og fikk et «lokk» med åpning til lasterommet midtskips.

Bæltbåden tilhørte en eldre båtbyggingstradisjon der bordgangene satt noe forskuttet på hverandre og var festet med trenagler. Spantesystemet var lite robust. De lokale båtbyggerne langs Storebælt holdt lenge på de gamle byggemetodene, men de nye kom i bruk i siste halvdel av 1800-tallet.

Resultatet var *Kertemindebåden*, som egentlig var en spissgattet bæltbåd av samme størrelse, men bygget som en dekksbåt med et lokk over lasterommet. Den har samme rigg som bæltbåden, med spriseil, toppseil, klyver og et baugspyd fra forskipet. Den er nesten identisk med bæltbådene, bortsett fra akterstavnen og at roret er laget i ett eneste stykke. I likhet med andre danske fiskebåter hadde den heller ikke dyptstikkende kjøl.

Kertemindebådene blir i dag ofte oppfattet som bæltbåder. Dette gjelder for eksempel «Rylen», ekspedisjonsbåten til Achton Friis, en dansk tegner og maler som reiste rundt til 132 av Danmarks 406 øyer mellom 1921 og 1924 og samlet materiale til sitt store verk De Danskes Land. «Rylen» var en seilbåt med hjelpemotor, en DAN-motor på seks hestekrefter.

## Se også
* Bæltbåd

## Litteratur
* Christian Nielsen. *Danske bådtyper* 2005 ISBN 87-90374-30-4

## Eksterne lenker
* De danske øyer og Rylen
Flimra

***Flimra*** var et norsk magasinprogram for ungdom som gikk på NRK Fjernsynet fra 1970 til 1984. Serien brakte fram mange seinere berømte artister og skuespillere. Noen av programmene vakte reaksjoner fra foreldre og andre på grunn av utfordrende innslag. Kalle Fürst, Svein Erik Børja og Ada Haug spilte en vesentlig rolle i utformingen av programmet. Flimra var en samlebetegnelse for en rekke sjangere og kunne bestå av aktuell debatt, dokumentarfilmer, musikk og diverse annet. Også innkjøpte program, slik som for eksempel den amerikanske ungdomserien *[[Fame]]*, ble sendt under vignetten til Flimra. Den norskproduserte dokumentarserien *[[Nesten voksen (dokumentarserie)|Nesten voksen]]* (1984) ble også sendt under vignetten til Flimra.

Programmet gikk annenhver uke på fredager den første tiden.

Fürst ble i 1972 tildelt en UNESCO-pris for en *Flimra*-dokumentar om den ungarske popgruppa Illés.

Flimra regnes som en forgjenger *[[Tegnestiften]]* og ble i 1985 etterfulgt av *[[Kluzz]]*.

## Om programmet
Flimra med Svein Erik Børja og Kalle Fürst i spissen var det første TV-programmet skapt av og for ungdom da det kom i 1970. Programmet bidro til å legge grunnlaget for ungdomsprogrammer som *[[U (TV-serie)|U]]*, *[[Åpen post]]* og *[[XLTV]]*.

### Dokumentaren Asifa
Et dokumentarprogram som vakte særlig oppsikt da det ble sendt på Flimra var *Asifa – palestinaren*, som satte søkelyset på forholdene i den palestinske flyktningleiren Shatila. Programmet handlet om skjebnen til den 12 år gamle jenta Asifa som trente på å bli geriljasoldat. I programmet kom det frem påstander om at israelerne slapp små bomber kamuflert som leketøy slik at de skulle ramme barn som plukket dem opp i god tro.

Programmet var det aller første i Norge til å ta for seg forholdene på den palestinske siden. Det norske publikum var på den tiden vant til proisraelske fremstillinger i mediene og det ble derfor et sjokk å se et program som talte palestinernes sak. Politikerne krevde skrevne retningslinjer for hele NRKs programvirksomhet. Blant annet sluttet Arbeiderpartiets representanter på Stortinget seg til kravet. Etter Kjell Magne Fredheims og de andre representantenes kritikk av NRKs medarbeidere, bestemte kringkastingssjef Torolf Elster at det skulle lages skriftlige retningslinjer for programvirksomheten i NRK, og kritikken stilnet.

## Programledere og medarbeidere
* Terje Mosnes
* Erling Lægreid (i redaksjonen)
* Kalle Lisberg
* Tom Mathisen (manuscript til to episoder i 1976)
* Herodes Falsk (manuscript til to episoder i 1976)
* Sven-Erik Helgesen
* Chris Foss
* Dag Åkeson Moe

## Referanser


## Eksterne lenker
*
Hanne Dahle

**Hanne Karin Dahle** (født 6. mars 1960) er en norsk skuespiller.

Hun er best kjent for stemmen til Alfa i *[[Sesam Stasjon]]*, Molo i NRK Barne-TVs *[[Kalle og Molo]]* og stemmen til Kaptein Lu i *[[Kometkameratene]]*. Hun har lang erfaring både på scenen og i NRK fjernsyn. 

Fra mars 2013 spilte hun en fast gjesterolle i TV2s dramaserie *[[Hotel Cæsar]]*. I januar 2014 ble gjesterollen hennes oppgradert til en hovedrolle. Hun figurerte fra da av også i seriens vignett.

## Karriere
* Opptreden i ungdomsmagasinet Flimra med Symre musikkteater (1983)
* Figurteater med Mona Wiig og Christiania Theater
* Figurteater med Riksteatret
* Stemmen til Alfa i ''Sesam Stasjon''
* Stemmen til Molo i ''Kalle og Molo''
* Stemmen til Kaptein Lu i *[[Kometkameratene]]*
* Regissør for *Eventyret Peer Gynt* i Son og Vestby Kulturskole
* Regissør for *[[Reisen til Julestjernen]]* i Parkteateret i Moss
* Becky i ''Borettslaget'' (med Robert Stoltenberg) (2008)

### Christiania Teater (utvalg)
I 1985 etablerte Mona Wiig og Gösta Kjällin et nytt figurteater som fikk navnet Christiania Teater. Gruppen ble opprettet for å utvikle et figurteaterrepertoar basert på den fellesnordiske kulturarven, samt å virke for utarbeidelse av ny, nordisk dukketeaterdramatikk. Hanne Dahle var en av kunstnerne som ble tilknyttet Christiania Teater.

#### ''Gledestårer og Dukkevals'' (1987)
Denne oppsetningen hadde urpremiere i Kunstindustrimuseet i Oslo i 1987. Den ble tatt opp igjen våren og høsten 1988, og ble blant annet vist på Sandvika Kino. Mona Wiig hadde laget dukkene og scenografien, og var også regissør for forestillingen. Dukkespiller og skuespiller var Hanne Dahle, som også fremførte sanger til eget akkompagnement. Stykket ble utarbeidet etter en idé av Anne Thomte, og handlet om en gammel mann som så tilbake på livet sitt. Forestillingen ble betegnet som «et uhøytidelig og humoristisk sørgespill» som passet for barn fra 6 år og oppover.

## Diskografi
* Sesam Stasjon: *[[Sesam Stasjon 1]]* (1991)
* Sesam Stasjon: *[[Sesam Stasjon 2]]* (1991)
* Sesam Stasjon: *[[Sesam Stasjon 3]]* (1992)
* Sesam Stasjon: *[[Sesam Stasjons julekalender]]* (1992)
* Sesam Stasjon: *[[Sesam Stasjon 4]]* (1993)
* Sesam Stasjon: *[[Nye spor (Sesam Stasjon-album)|Nye spor]]* (1995)
* Sesam Stasjon: *[[Max Mekkers favoritter]]* (1996)
* Sesam Stasjon: *[[Alfas favoritter]]* (1996)
* Sesam Stasjon: *[[Bjarnes favoritter]]* (1997)
* Kalle og Molo: *[[Kalle & Molo &ndash; Musikk fra TV-serien]]* (2005)
* Jørun Bøgeberg: *[[Basstard]]* (2006)
* Universal Music: *[[Tidenes beste barneplate 3]]* (2007)
* Kometkameratene: *[[Kometkameratene &ndash; Musikk fra TV-serien]]* (2009)

## Referanser


## Eksterne lenker
* 
* 
* Foto av Hanne Dahle fra Østlandets blad
Tøffel

**Tøffel** er en lett, løstsittende sko  som brukes innendørs i uformelle sammenhenger, særlig hjemme. Tøfler skal først og fremst holde føttene varme.

## Form og materialer

## Bruk
I Norge bruker voksne personer tøfler særlig når de er hjemme, mens barn også kan bruke dem som innesko på skoler, både for å unngå slitasje på sokkene og for å unngå unødvendig gulvvask etter bruk av skitne utesko inne. Det er ellers vanlig å bruke tjukke ullsokker istedenfor tøfler for å holde føttene varme. Enkelte bruker også lette, nedgåtte utesko som tøfler. Atter andre bruker skaller av reinsdyrskinn. Tøfler blir også mye brukt sammen med morgenkåpe og om kvelden.

## Historie, utbredelse og typer

## Etymologi
Det danske og norske ordet *tøffel* og svenske *toffla* er lånt fra kortformen *tüffel* av det tyske *pantoffel* og franske *pantoufle* som igjen er hentet fra det italienske *pantofola*, et ord som har usikkert, kanskje gresk opphav. *Pantofler*, og også pantøfler, er en eldre betegnelse som også har vært brukt i dansk-norsk.

Flertallsbetegnelsen *slippers* er lånt fra engelsk. Ordet betyr egentlig «noe en lar gli inn på foten» og var vanligere i norsk før enn nå. Det betegner gjerne morgensko, lette innesko og tøfler uten hælkappe. I dag brukes slippers også om enkle strandsandaler som kun har reim over tærne.

På dansk forekommer også formen *sutsko* om innesko.

## Annet

## Se også
* Sandaler
* Kalosjer, oversko av gummi
* Pumps
* Tresko
* Mokasin
* Flippflopper

## Eksterne lenker
* 
* 
* Oppslagsordet «tøffel» i ''Ordbog over det danske sprog 1700-1950'' (etymologi og betydning på dansk)
Kalle og Molo

***Kalle og Molo*** er en norsk TV-serie for barn som gikk på NRK1 i 2004. Serien handlet om nebbdyret Molo som dukket opp på tunet til en gammel einstøing ved navn Kalle. Molo får bo der en kort periode, men det viser seg at Molo har lengre perspektiver for det å bo hos sin beste menneskevenn. Hans eventyrlyst trekker de to vennene ut på stadig nye eventyr, eventyr Kalle motvillig liker å være med på. Molo har et motto: «Hvis du ikke gjør det med en gang, blir det aldri noe av!» Serien er skapt for barn i alderen omkring skolestart, og tar for seg forskjellige daglige fenomener, som brannstasjonen eller biblioteket.

Medvirkende er Bernhard Ramstad som Kalle, og Hanne Dahle som dukkespiller og stemmen til Molo. Idé, manus og regi er ved Paal Ritter Schjerven. I første serie ble manuset skrevet sammen med Kathrine Haugen. Dukken Molo ble laget av effektmakeren Steinar Kaarstein fra Tønsberg etter idé og tegninger av Paal Ritter Schjerven.

## Episoder
Det er ni episoder fra DVD-en *'Kalle & Molo( Vol.1)* utgitt av NRK. Den har undertittelen «På oppdagelsesferd med Kalle og det nysgjerrige nebbdyret Molo!». Det er også ni episoder fra DVD-en 'Kalle & Molo(Vol.2).På NRK TV er det derimot listet 12 episoder av serien.

# «Et nebbdyr til besvær»
# «Inn i varmen...»
# «Trær er mer enn trær»
# «Rampestreker»
# «Bla, bla, bla!»
# «Alt kan sirkuleres»
# «Kua er kul, rett og slett»
# «Syk, sykere»
# «Fiskelykke»
# «På slottsbesøk»
# «Kalles bursdag»
# «Brann»
# «Spennende sider»
# «Onkel og tante politi»
# «Fantasien setter ingen grenser»
# «Gast i en mast»
# «Lek og lær»
# «Mimretid»

## Referanser


## Eksterne lenker
*
Elin Isane

**Elin Isane** (født 18. april 1975 på Sandane i Gloppen kommune) er en norsk friidrettsutøver, som har vært i norgestoppen i diskoskast og kulestøt siden midten av 1990-årene. Hun representerte Fjellhug/Vereide IL i de aldersbestemte klassene, og har siden vært medlem av Gloppen Friidrettslag.

## Bakgrunn
Isane har fulgt opp de gode kasttradisjonene som har vært i Gloppen kommune. Hun gikk idrettsfag ved Firda videregående skole, og med tilretteleggingen hun fikk der, tok hun steget opp i norgestoppen. Hun vokste opp som nabo til kulestøteren Kjell Ove Hauge, som hun også hadde som personlig trener i årene 2001 og 2002.

Hun dro til El Paso, Texas høsten 1995 og studerte med idrettsstipend ved University of Texas at El Paso (UTEP). I 1997 flyttet hun til Oslo og studerte Fysisk aktivitet og helse ved Norges idrettshøgskole. Hun arbeidet deretter som administrativ leder ved flere treningsstudioer. Hun er nå bosatt i Asker og er samboer med tidligere styrkeløfter Jens Petter Kjos. De har to sønner sammen. Fra sitt hjem driver hun bedriften *Muviduki – Elin Isane Søm og design* som selvstendig næringsdrivende.

## Idrettskarriere
Isane har satset mest på diskoskast, men har gjennom sin karriere også vært en habil kulestøter, og har sin eneste NM-tittel i nettopp kulestøt (1997). Hennes personlige rekord i diskos er 55,95 meter, fra et stevne på Spikkestad i september 2005. Dette gjøre henne til Norges 3. beste diskoskaster i Norge gjennom tidene (per januar 2022). I kulestøt har hun et besteresultat på 14,92 meter, satt i Århus, Danmark i juni 2003. Resultatet gjør henne til den 12. beste kulestøter i Norge gjennom tidene (per januar 2022). Hun har også kastet slegge med 48,53 meter fra Sognsvann i Oslo i august 2003.

Isane er også norsk mester i kulestøt innendørs to ganger, i 2004 og 2005.

### NM-medaljer

## Se også
* Liste over kjente elever ved Firda videregående skole

## Referanser
Eidet (Kvæfjord)

**Eidet** er ei bygd i Kvæfjord kommune i Troms. Den ligger om lag 12 kilometer ut Gullesfjorden på sør-østsida av fjorden, akkurat der hvor fjorden knekker mot nord. Bygda kjennetegnes ved et mindre kaianlegg og enkel tilgang til fjellområdet ovenfor.

I åsen ovenfor Eidet finner man Dalvatnet, som har vært et begrep for badelystne innbyggere i fjorden i årtier. Etter at en båt med ungdommer gikk rundt og flere av disse druknet ble svømmeklubben etablert for å lære ungdommer å svømme. Dalvatnet, eller Svømmevatnet som det av og til blir kalt, ble en sentral samlingsplass og her ble det etterhvert bygd badehus, stupebrett og en liten brygge.

## Referanser
Johannes Hanssen

**Johannes Hanssen** (1874–1967) var en norsk komponist og militærmusiker. Han hadde stor betydning for militærmusikkens utvikling. 

Han var aktivt medlem i Helgøens musikforening i Hedmark i 1883. Han studerte 1890-93 ved 2.den Brigades musikkskole, og tok musikkinstruktøreksamen i 1917. Han var sjef og instruktør for 2.divisjons Musikkorps 1926-34 og 1945-46 og lærer i musikkteori ved Norsk Korrespondanseskole. På hans tid var militærmusikken en form for populærmusikk med stor betydning for musikklivet i Norge, ikke minst i hovedstaden, der musikkpaviljongen på Karl Johan var en populær arena for Brigademusikken, senere Divisjonsmusikken.

Hanssen hadde stor betydning for militærmusikkens utvikling. Hans mest kjente verk er *[[Valdres-marsj]]*, komponert i årene 1901&ndash;1904. Han komponerte også bl.a. *Kronprins Olavs marsj* til kronprins Olavs 3-årsdag i 1906 og *Olympiafanfaren* til Vinter-OL i Oslo i 1952. Det er gjort flere grammfoninnspillinger av Divisjonsmusikken under Johannes Hannsens instruktørtid. Mellom annet ble *Valdres-marsj* spilt inn for plateselskapet Columbia i 1930.

I nærmere 80 år engasjerte Hanssen seg i norsk musikkliv, og var et oppkomme av historier fra musikklivet i eldre tider. I tidsskriftet Norsk Musikkliv er mange av hans morsomme opplevelser gjengitt. Han har selv skrevet *Elementært musikkurs* (1923) og *Praktisk Musikkhåndbok* (1949).

## Et utvalg verker
* Hedemarksball fra 1890-årene
* Valdres-marsj (1901&ndash;1904)
* Kronprins Olavs marsj (1906)
* Bjørnedans (1914)
* Festmarsj (1924)
* Honnørmarsj
* Norsk brudemarsj
* Norske folketoner: Potpurri: Skjemt og alvor (1940)
* Østerdalsrapsodi (1951)
* Olympiafanfaren (1952)
* Luftforsvarets parademarsj (1954)
* Sam Sadera marsj

## Referanser


## Eksterne lenker
* Mer enn Grieg – Norske klassiske komponister  djupdal.org
* Johannes Hanssen i Store norske leksikon
* Johannes Hanssen i Norsk biografisk leksikon
Høytysk lydforskyvning

Den **høytyske lydforskyvning** er en regelrett forskyvning av konsonanter som har gitt regelmessige og systematiske forskjeller mellom høytysk og alle andre germanske språk.

Lydforskyvningen begynte antageligvis lengst sør i det tyskspråklige området rundt år 600, og spredte seg de neste hundreårene nordover til andre tyske dialekter. Den høytyske lydforskyvningen var ikke helt fullført i begynnelsen av den gammelhøytyske perioden som begynner ved år 800. En viktig forskjell mellom gammelhøytysk og gammelsaksisk er at lydforskyvningen ikke fant sted i gammelsaksisk. Lydforskyvningen representerer den dag i dag den mest markante (men ikke eneste) forskjellen mellom høy-e og nedertyske dialekter.

## Detaljer
Det er først og fremst de ustemte plosivene /p/, /t/ og /k/ og delvis de stemte /b/, /d/ og /g/ som endres under den høytyske lydforskyvningen. Dersom /p/ står først i ordet, etter /m, n, r, l/ eller forekommer som dobbelkonsonant, forskyves den til affrikaten /pf/. På samme måte forskyves /t/ til /ts/ (skrevet  på tysk) og /k/ til [kx]. Der hvor /p/, /t/, /k/ står i utlyd etter vokal eller i innlyd mellom vokaler, forskyves den til frikativene /f/, /s/ og [x].

Disse endringene blir særlig tydelige om man sammenligner høytysk med moderne, germanske språk som ikke har gjennomgått disse endringene, for eksempel nedertysk, engelsk og norsk. Alle germanske språk har gått gjennom den germanske lydforskyvningen, som vises i første kolonne, mens bare høytysk har vært gjennom den høytyske lydforskyvningen. I første kolonne står G for endringer iht. Grimms lov og V for endringer iht. Verners lov.

## Gjennomføring
Den høytyske lydforskyvningen er bare helt konsekvent gjennomført lengst syd i det tyske språkområdet, det vil si i Sveits og i Tirol. I disse områdene er [k] forskjøvet til [kx] (som noen steder er blitt forenklet til [x]), som for eksempel høytysk *Kind* ([kind], «barn»), som uttales [kxind] i Tirol og [xind] i Sveits.

De fleste over- og middeltyske dialekter har med andre ord bare delvis gjennomført den høytyske lydforskyvningen.

## Litteratur
*Friedrich Kluge - Elmar Seebold, *Etymologisches Wörterbuch der deutschen Sprache*, 24. utg,, 2002.
*Paul/Wiehl/Grosse, *Mittelhochdeutsche Grammatik*, 23, utg,, Tübingen 1989.
*Fausto Cercignani, *The Consonants of German: Synchrony and Diachrony*, Milano, 1979.
*Philippe Marcq - Thérèse Robin, *Linguistique historique de l'allemand*, Paris, 1997.
*Robert S. P. Beekes, *Vergelijkende taalwetenschap*, Utrecht, 1990.

## Se også
* Høytysk
* Lydforskyvning (generelt)
* Germansk lydforskyvning
* Lydlov
Anette Støvelbæk

**Anette Støvelbæk** (født 1967) er en dansk skuespiller.

## Biografi
Anette Støvelbæk er oppvokst på Amager og ble etter ett år på Gøglerskolen og andre skuespillerkurs utdannet på Skuespillerskolen ved Odense Teater i 1997. Seinere har hun hatt engasjementer blant annet på Nørrebros Teater og Hippodromen. 

Hun fikk sitt gjennombrudd med rollen som Olympia i Lone Scherfigs film *[[Italiensk for begynnere]]*. På TV har hun medvirket i TV-serien *[[Forsvar (TV-serie)|Forsvar]]*, og som *Frk. Toft* i TV-serien *[[Krøniken]]*.

Hun er gift med kollegaen Lars Mikkelsen. 

## Filmografi (utvalg)
### Spillefilmer
* 2021 – *[[Venuseffekten]]* –  Susanne 		
* 2015 – *[[Steppeulven (film)|Steppeulven]]* – Eiks mor		
* 2014 – *[[Kapgang]]* – Mona  		
* 2013 – *[[Sammen hver for sig]]* – Jytte 
* 2012 – *[[Lærkevej - Til døden os skiller]]* – Astrid 	
* 2008 – *[[Remix (film)|Remix]]* – Rubens mor
* 2007 – *[[De fortaptes sjelers øy]]* – Beate 
* 2006 – *[[Far til fire - i stor stil]]*- Fru Sejersen
* 2006 – *[[Sprængfarlig bombe]]* – Kira
* 2006 – *[[1:1]]* – Søs
* 2004 – *[[Hvem du end er]]* – Lisbeths mor
* 2003 – *[[En som Hodder]]* – Fairy
* 2002 – *[[Humørkort-stativ-sælgerens søn]]* – Emilie
* 2000 – *[[Italiensk for begynnere]]* – Olympia
* 2000 – *[[Benken (film)|Benken]]* – Kims nabo
* 1998 – *[[Tre barn og en bamse]]* – Pedagog

### Kortfilm
* 2005 – *[[Les amours perdus]]* 
* 2004 – *[[Op med humøret]]* – Emils mor
* 2003 – *[[Drømmegaven]]*
* 2002 – *[[Der er en yndig mand]]* – Resepsjonist Arbeidsformidlingen
* 2001 – *[[Når lysterne tændes]]* – Anita Jacobsen

### Tegnefilm (stemme)
* 2001 – *[[Min skøre familie Robinson]]*

### TV
* 2013–2022 – *[[Badehotellet]]* – Alice Frigh 	
* 2018 – *[[Sykepleieskolen (TV-serie)|Sykepleieskolen]]* – Ruth Madsen 	
* 2017 – *[[Tinkas juleeventyr]]* – Tuva 	
* 2012 – *[[Limbo (TV-serie)|Limbo]]* – Nayas mor
* 2009 – *[[Lærkevej (TV-serie)|Lærkevej]]* – Astrid Borg (TV-serie)
* 2004&ndash;07 – *[[Krøniken]]* – Frøken Toft (18 episoder TV-serie)
* 2004 – *[[Billy Boy 900: Vampyrkysset]]* – (stemme) – Lana
* 2004 – *[[Forsvar (TV-serie)|Forsvar]]* – *Jagten på visheden* – Marlene Bork (TV-serie)
* 2003 – *[[Forsvar (TV-serie)|Forsvar]]* – *Den gode søn* – Marlene Bork (TV-serie)
* 2003 – *[[Forsvar (TV-serie)|Forsvar]]* – *En lykkelig familie* – Marlene Bork (TV-serie)
* 2003 – *[[Som man behager]]* – Phoebe
* 2002 – *[[Plan B (TV-serie)|Plan B]]* – Jennys Mor (mini-TV-serie)
* 2002 – *[[Et dukkehjem (film fra 2002)|Et dukkehjem]]* – Kristine Linde
* 2002 –  *[[Hotellet (TV-serie)|Hotellet]]* – Anita (4 episoder, TV-serie)
* 2001 – *[[De utvalgte]]*, – Bibliotekar (episode 1, TV-serie)
* 1999 – *[[Morten Korch - Ved Stillebækken]]*- Martine Naur
* 1998 – *[[Taxa (TV-serie)|Taxa]]* – Ny leder (episode 32, TV-serie)
* 1998 – *[[Strisser på Samsø]]*- Terese

## Referanser


## Eksterne lenker
*
Crema catalana

**Crema catalana** er en tradisjonell, spansk dessert som lages av melk, eggeplommer og sukker, ofte smaksatt med sitronskall og kanel. Den er fra Catalonia i Spania, der den er en spesialitet. Desserten har store likheter med crème brûlée og engelsk burnt cream. Det er uvisst hvilken av de tre variantene som er eldst, men en oppskrift på crème brûlée ble utgitt på trykk i 1691.

Crema catalana kalles også ***Crema de Sant Josep***, etter Josef fra Nasaret, og desserten har derfor en spesiell plass den 19. mars i feiringen av Josefs navnedag.

## Referanser
Lleida (provins)

**Lleida** (spansk: *Lérida*) er en provins i nordøstlige Spania, i vestlige del av den autonome regionen Catalonia. Den grenser til provinsene Girona, Barcelona, Tarragona, Zaragoza og Huesca og landene Frankrike og Andorra.

Provinsen har  innbyggere (2013). 30 % av innbyggerne bor i hovedstaden, Lleida. Andre byer i Lleida-provinsen er La Seu d'Urgell (sete til erkebiskopen som er samfyrste av Andorra), Mollerussa, Cervera, Tàrrega, Balaguer. Det er 231 kommuner i Lleida.

I denne provinsen ligger Val d'Aran, et spesielt comarca med mer autonomi og som har aranesisk, en variant av gasconsk som offisielt språk.

Aigüestortes i Estany de Sant Maurici nasjonalpark ligger i Lleida. Provinsen dyrker mye frukt, blant annet pærer og fersken.

*Lleida* er det lokale katalanske navnet, og også det offisielle spanske navnet ifølge den spanske grunnloven.

Området har en karakteristisk katalansk dialekt populært kjent som *lleidatà*, med *lo*, *los* brukt som hankjønnsform bestemt artikkel i stedet for *el*, *els*. Den lokale dialekta, kjent som nordvestlig katalansk er del av den vestkatalanske blokka, og således, deler noen særtrekk med valenciansk (som også tilhører samme gruppe).


Lleida-15-1 seu vella.jpg|Seu Vella i Lleida
Lleida-12-2 claustre.jpg|Kloster i Seu Vella
Lleida-13-2 seu vella capitel.jpg|Detalj av kapitel i Seu Vella


## Referanser


## Eksterne lenker
*
Meta (andre betydninger)

**Meta** kan referere til:

*Meta (departement), et av Colombias departementer
*Meta (elv), en elv i Colombia og Venezuela
*Meta (Italia), en by i provinsen Napoli i Italia
*Meta (navn), et kvinnenavn
* Meta (selskap)
Bernhard Ramstad

**Bernhard Ramstad** (født 1946) er en norsk regissør og skuespiller som er kjent blant annet fra NRKs Barne-TV som Kalle i *[[Kalle og Molo]]*.

## Scenekunst
Bernhard Ramstad debuterte som skuespiller i 1966 ved Trøndelag Teater, der han var ansatt 1968–1970 og 1981–1984. Ved Trøndelag Teater satte han blant annet opp barnestykker og spilte i Patrick Süskinds enmannsforestilling *Kontrabassen*. I teateråret 1970–1971 var han knyttet til Nationaltheatret, og i perioden 1971–77 var han sentral ved Hålogaland Teater. Fra 1977 til 1986 arbeidet Ramstad ved Telemark Teater, før han vendte tilbake til Hålogaland Teater som teaterets første sjef. Han var sjef ved Hålogaland Teater fra 1986 til 1989, og stod i samme periode også på scenen, i Klaus Hagerups *[[Heartbreak Hotel]]*. Fra 1989 var han skuespiller ved Det norske teatret, der han blant annet spilte Emils far i Astrid Lindgrens *Emil i Lønneberget*, Ruckly i *[[Gaukereiret]]* av Ken Kesey og Ludvig i Norvald Tveits *Splint*. Han spilte også flere roller i Robert Wilsons oppsetning av *[[Peer Gynt]]* i 2005.

I 2011 medvirket han på Det norske teatrets oppsetning av Skatten på Sjørøverøya.

## Film og TV
Ramstads første filmrolle var i spillefilmen *[[Under en steinhimmel]]* (1974). Senere medvirket han i flere filmer og TV-produksjoner blant annet en episode av ''Fleksnes''. I 2013 spilte han rollen som bjeffende historieforteller i Ylvis-musikkvideoen *[[The Fox (sang)|The Fox]]*.

## Verv
Ramstad var leder for Norsk Skuespillerforbund 1994–1999 (æresmedlem i 2012), og ble i 2013 valgt til leder av Det norske Shakespeareselskap.

## Filmografi (utvalg)

### Som skuespiller
* 1981: *[[Saken Ruth Vang]]* (TV-serie) – advokat Bentvik
* 1982: *[[Fleksnes Fataliteter]]* (TV-serie) – svirebror i episoden «Rotbløyte»
* 1985: *[[Vill, Villere, Villaveien]]* (TV-serie) – Far i Badefamilien
* 1986: *[[Plastposen]]* (spillefilm) – politiinspektør
* 1989: *[[Landstrykere (film)|Landstrykere]]* (spillefilm)
* 1994: *[[Mot i Brøstet]]* (TV-serie) – advokat Børre Filtvedt (Slit og Sleng, Sesong 4 Episode 3)
* 2001: *[[Fox Grønland]]* (TV-serie) – Hermod Hille
* 2001: *[[Amatørene]]* (spillefilm) – Robert
* 2005: *[[Kalle og Molo]]* (TV-serie) – Kalle
* 2008: *[[Fritt vilt 2]]* (spillefilm) – Haldor
* 2010: *[[Hotel Cæsar]]* (TV-serie) – Odd Greåker (gjesteopptreden 2 episoder)

### Som stemmeskuespiller
* 1975: *[[Vicky the Viking]]* – Halvard
* 1998: *[[Antz]]* – oberst Cutter
* 1998: *[[A Bug's Life]]* – Cornelius
* 1999: *Pokémon - The Movie 2000* – Lawrence III
* 2000: *[[Gubben & katten II – Findus drar til månen|Petterson & Findus: Kattonauten]]*  – flere stemmer
* 2000: *The Emperor's New Groove*  – flere stemmer
* 2000: *[[Et kongerike for en lama]]* (animasjonsfilm)
* 2001: *Pokémon 3: The Movie*
* 2001: *[[Spy Kids]]*  – onkel Felix Gumm
* 2002: *[[Spy Kids 2: The Island of Lost Dreams]]*  – onkel Felix
* 2002: *[[Treasure Planet]]*  – flere stemmer
* 2006: *[[Boog & Elliot – Gutta på Skauen]]*
* 2010: *[[Ratchet & Clank|Ratchet & Clank: A Crack in Time]]* (videospill)

## Referanser


## Eksterne lenker
* 
*
Sidsel Ryen

**Sidsel Ryen** (født 29. april 1943 i Strømmen) er en norsk skuespiller. Hun er spesielt kjent for rollen som Leonora Dorothea Dahl i Barne-TV-serien *[[Sesam Stasjon]]* om gikk i NRK i perioden 1991-1999.

Sidsel Ryen er utdannet ved Statens Teaterhøgskole, og var tidlig i karrieren tilknyttet Det norske teatret (DNT), der hun debuterte i 1965 som Victoria i August Strindbergs *Eit draumspel*. Ved DNT spilte hun ofgså  blant annet Maria i *[[West Side Story]]*, Hanna Glawari i *[[Den glade enke]]* og Eliza Doolittle i *[[My Fair Lady]]*.

Hun ble ansatt ved Oslo Nye Teater i 1974, og medvirket der i bl.a. *[[Flaggermusen]]* (Adele), *[[Kaptein Sabeltann og jakten på den magiske diamant]]*, *[[Kiss Me Kate]]*, *[[Anything Goes]]*, *[[Crazy for You]]*, *[[Juleoratoriet]]*, *[[Cabaret]]*, *[[My Fair Lady]]*, *[[La Cage aux Folles]]*, *[[Victoria (roman)|Victoria]]*, *[[Olsenbanden jr. på Cirkus]]*, *[[Manndomsprøven]]*, *[[Nøtteknekkeren]]*, *[[Besøk hos familien Hansen halv syv]]* og *[[Les Misérables]]*. Våren 2013 gikk hun av med pensjon fra Oslo Nye. Avskjedsforestillingen hennes var *Trassalderen* av Andreas Markusson.

Ved siden av  teaterscenen har hun også vært med i flere TV-serier og hatt en rekke konsertopptredener.

Sidsel Ryen var gift med jazztrommeslager Svein Christiansen (1941–2015).

## Referanser


## Eksterne lenker
* 
*  Sidsel Ryen på Oslo Nye Teater
VM i bandy 2007

**Bandy-VM 2007** ble arrangert i Russland mellom 28. januar og 4. februar. Det var det 27. verdensmesterskapet i bandy. Totalt deltok 12 lag, seks lag i A-gruppen der det først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Kemerovo. Russland vant turneringen med Sverige på andre og Finland på tredjeplass. Norge tok igjen en skuffende 5.-plass.
## Gruppe A
### Gruppespill

---------

-------------

----------

----------

------

### Sluttspill

#### Semifinaler

#### Bronsefinale

#### Finale

## Gruppe B
### Gruppespill

---------

-------------

----------

----------

### Plasseringskamper
#### Kamper om 11.-plass

*Mongolia vant 6–3 sammenlagt*
----

#### Kamper om 9.-plass

*Nederland vant 7–4 sammenlagt*
----

#### Kamper om 7.-plass

*USA vant 11–2 sammenlagt*
----

### Playoff-kamp om spill i Gruppe A

## Medaljer

## Kilder
* World Championships 2006/07 bandysidan.nu, besøkt 7. august 2018
Rudolph Grossmann

**Rudolph Grossmann** (født 1882, død 1941) var en tysk tegner og grafiker.

Han er i dag mest kjent som illustratør til bøker av flere samtidsforfattere, samt for sine portretter av datidens «store». Han laget også raskt nedtegnede skildringer av hverdagsliv.

Han var samtidig med de ledende kunstnere innenfor tysk ekspresjonisme, men holdt sin egen linje. Han ble erklært entartet i 1937.

## Referanser


## Eksterne lenker
* MoMA: Bilder i museets eie tilgjengelig på nett.
John Harrison

**John Harrison** (1693–1776) var en engelsk tømrer og klokkemaker som revolusjonerte og utvidet mulighetene for sikker langdistansenavigasjon i seilskutetiden ved at han lyktes i å konstruere en urverk som var stabilt og nøyaktig til sjøs. Etter å ha arbeidet med dette fra 1728, konstruerte han kronometeret H4 i 1761. Fra omkring 1800 ble kronometre etter hans modell alminnelige på engelske skip.

Kronometre er avgjørende for å kunne bestemme sin lengdegrad, eller posisjon i øst-vest retning. Før 1760 var klokker basert på vanlig pendelverk. En pendel lar seg påvirke av skipes bevegelser i sjøen og er derfor ubrukelig. Dette problemet var av så stor viktighet og så komplisert, at Det britiske parlamentet utlovet en belønning på £20&nbsp;000 (omtrent 80 millioner 2007-kroner), en enorm pengesum i de dager til den som kunne finne en løsning. Harrisons kronometre tok hensyn til variasjoner i både skipgang, fuktighet og temperatur, og prototypen fra 1761 gikk bare 5,1 sekunder feil etter 62 dager i sjøen.

## Priser og utmerkelser (utvalg)
*1749 – Copleymedaljen

## Bildegalleri

Fil:H1 low 250.jpg|Harrisons første kronometer H1 (1735)
Fil:NMM Longitude editathon 08.JPG|Harrisons andre kronometer H2 (1740)
Fil:Royal Observatory, Greenwich 2010 PD 14.JPG|Harrisons tredje kronometer H3 (1759)
Fil:Harrison H4 chronometer.jpg|Harrisons fjerde kronometer H4 (1761) som vant regjeringens belønning
Fil:Chronometer 01.JPG|Kronometer etter Harrisons design. Teknisk Museum, Oslo.


## Referanser
Ardatov

**Ardatov** (russisk: Арда́тов) er en by i Republikken Mordovia i Russland. Den ligger ved elva Alatyr, rundt 100&nbsp;km nordøst for Saransk. Innbyggertall: 9&nbsp;500 (est. 2005), 9&nbsp;587 (folketelling 2002).

Ardatov ble første gang nevnt i 1671 som landsbyen *Ardatovo* (russisk: Арда́тово). Den fikk innvilget byrettigheter i 1780.

## Referanser


## Eksterne lenker
*
Blinkende lykter

***Blinkende lykter*** er en dansk actionkomedie fra 2000. Regissert og skrevet av Anders Thomas Jensen.

## Handling
*Blinkende lykter* handler om Torkild (Søren Pilmark) og hans bande, bestående av Peter (Ulrich Thomsen), Arne (Mads Mikkelsen) og Stefan (Nikolaj Lie Kaas). Ved en oppgave for en høyere stilt kriminell kommer de i besittelse av flere millioner kroner &ndash; og i stedet for å avlevere dem til deres overordnede som de skulle, tar de sjansen og stikker av mot Barcelona. Men de kommer ikke langt, faktisk slett ikke ut av Danmark, og må slå seg ned i en liten hytte. Etterhvert beslutter de å kjøpe et avsides beliggende hus og åpne en restaurant. Men deres overordnede er på sporet av dem og dukker uventet opp.

## Rolleliste
* Søren Pilmark – Torkild
* Ulrich Thomsen – Peter
* Mads Mikkelsen – Arne
* Nikolaj Lie Kaas – Stefan
* Sofie Gråbøl – Hanne
* Iben Hjejle – Therese
* Ole Thestrup – Alfred Jæger
* Frits Helmuth – Carl
* Peter Andersson – Færingen

## Teateradapsjon
Anders Thomas Jensen har også skrevet manus for en teateradapsjon, som er satt opp på danske teatre. I 2026 ble stykket satt opp i norsk versjon på Fredrikshalds teater, med et manus oversatt av Silje Louise Waters og med blant annet Asgeir Borgemoen på rollelisten.

## Referanser


## Eksterne lenker
*
Ingri Aunet Tyldum

**Ingri Aunet Tyldum** (født 14. oktober 1983) er en norsk tidligere langrennsløper som representerte Overhalla IL.

Som junior tok Tyldum syv NM-titler, hvorav fem individuelle. Hun deltok i junior-VM 2002 og 2003, med en 25.-plass som beste plassering. Hun fikk sin debut i verdenscupen i mars 2003 da hun gikk på den nasjonale kvoten i Holmenkollrennene. Høsten 2004 gikk hun på en smell under høydetrening i Østerrike, og hun gikk hele vinteren uten å trene.

I januar 2007 fikk Tyldum sin internasjonale verdenscupdebut da hun ble tatt ut til å representere Norge i Otepää. Ett år senere fikk hun sin beste verdenscupplassering samme sted da hun ble nr. 9 på 10 km klassisk. I desember 2007 og januar 2008 gikk hun flere gode løp i Skandinavisk Cup og vant cupen sammenlagt. Dette gav henne friplass i verdenscupen resten av sesongen.

Under verdenscupen i Falun 2008 ble hun noe overraskende tatt ut til å gå på det norske førstelaget som vant stafetten. Tyldum ble satt opp på første etappe, der hun fulgte finske Virpi Kuitunen helt inn til veksling.

Hun la opp i 2010.

## Referanser


## Eksterne lenker
*
Tortell

**Tortell** (katalansk [turˈteλ] *eller* [torˈteλ]) er en katalansk rund bakervare fylt med marsipan, som ved spesielle anledninger er toppet med glassert frukt. Den er tradisjonelt servert den 6. januar (Herrens åpenbaringsfest), ved 13. dag jul.  Dette er også kjent som Tre Vise Menn ifølge katolsk liturgisk kalender.

*Tortell de reis* inneholder to overraskelser: en tørket bønne, og en liten figur av samme størrelse. Personen som får figuren får bære papirkronen. Personen som får den tørkede bønnen får betale for tortellen.

En tilsvarende tradisjon i og omkring New Orleans, Louisiana, USA er king cake.

## Kilder
* Primarily subhead *Popular Merrymaking* under *Liturgy and Custom*.
* *Christmas Trivia* edited by Jennie Miller Helderman, Mary Caulkins. Gramercy, 2002
* Marix-Evans, Martin. *The Twelve Days of Christmas*. Peter Pauper Press, 2002
* Bowler, Gerry. *The World Encyclopedia of Christmas*. McClelland & Stewart, 2004
* Collins, Ace. *Stories Behind the Great Traditions of Christmas*. Zondervan, 2003

## Eksterne lenker
*
Postskriptum

**Postskriptum** eller **PS** er latin og betyr «etterskrift» og brukes litterært i slutten av en tekst der forfatteren legger til en eller flere forhastede setninger som et informasjonstillegg til det som allerede er skrevet, eller som en tilleggsopplysning uavhengig av tekstens øvrige tema. Som regel finner vi postskriptum i uformelle brev, lagt til etter avsenderens signatur. Samme type informasjon kan også bli lagt til i bøker og essay, men da er utførelsen ofte mer gjennomtenkt og blir gjerne kalt etterord.

Noen ganger legges det til et eller flere ekstra PS. Andre PS kan forkortes PPS for *post post scriptum*, tredje PPPS osv.

## Eksempler
*[...] Jeg gleder meg til du kommer. Hilsen Trine.

PS Ta med godt humør!

*[...] Alle husstander bør derfor møte opp på dugnaden. Mvh styret
PS Vi håper alle hygget seg på nabofesten!

PPS: Husk verktøy!
Per fas et nefas

***Per fas et nefas*** er et latinsk uttrykk innen romerrett som betyr «med rett og urett», og refererer til alle midler. Det Norske Akademis ordbok definerer uttrykket som et adverb.     

## Referanser
Rioja

**Rioja** er vinregion i Spania som hovedsakelig ligger i den autonome regionen La Rioja. 

Regionen har først på de seneste ti årene tvinges begynne å kjempe om sin plass som Spanias fremste vinregion, men mange anser at både Ribera del Duero og Priorato har passert den gamle Rioja kvalitetsmessig. Rioja var også fram til nylig den eneste vinregion som hadde æren å nyte av DOCa status (Denominación de Orígen Calificada). 

## Eksterne lenker
*
Periculum in mora

**Periculum in mora**, latin: «faren ved å vente», ved å oppsette noe; etter den romerske historieskriveren Titus Livius (59 f.kr – 17 e.kr.)

Sitatet er mye benyttet. Et meget kjent tilfelle er da den tyske marineminister Albrecht von Roon den 18. september 1862 sendte følgende telegram til Bismarck: «*Periculum in mora*. Dépêchez-vous!» (Det er fare ved å vente – skynd Dem!)

## Referanser
Karl-Heinz Riedle

**Karl-Heinz Riedle** (født 16. september 1965 i *Weiler im Allgäu*) er en tysk fotballtrener og tidligere fotballspiller som blant annet vant VM i 1990 for Vest-Tyskland, og Mesterligaen i 1997 for Borussia Dortmund.

Riedle startet sin karriere i som juniorspiller i *TSV Ellhofen* og *SV Weiler* før han skrev under profesjonell kontrakt med Augsburg i 1983. Her ble han værende til 1986 da han skrev under for *Blau-Weiss Berlin*. Her ble han kun en sesong og signerte for Werder Bremen i 1987. Etter tre år i klubben dro han til Italia og Lazio i 1990.

I 1993 gikk turen tilbake til Tyskland og Borussia Dortmund. I 1997 scoret han to mål da Borussia Dortmund slo Juventus 3-1 i finalen i Mesterligaen.

Dette ble hans siste sesong i Tyskland, da han etter sesongen skrev under for Liverpool for £1&nbsp;800&nbsp;000. Her fikk han utdelt trøye nummer 13. Den 22. september 1997 scoret han Liverpools ligamål nummer 6&nbsp;400 gjennom tidene da Liverpool slo Aston Villa 3-0 på Anfield. Han ble værende i klubben i to år. Turen gikk da til London, og Fulham hvor han spilte til 2001, da han la opp som spiller. I 2000 hadde han et kort opphold som midlertidig spillende manager for klubben.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Kobberhaughytta

**Kobberhaughytta** er en betjent turisthytte i Nordmarka. Hytta har 59 sengeplasser og ligger 435 moh. Herfra har man utsikt over Sørkedalen, Bærumsmarka og den sørlige delen av Krokskogen.

Hytta ble bygget i 1931 av medlemmer av Oslo Turn.  Den ble bygget på dugnad og er stort sett ikke forandret senere. Den store peisestua var bl.a. tenkt for gymnastikk for medlemmer som skulle overnatte på stedet.  

I 1954 ble hytta overtatt av Oslo og Omegn Turistforening – nå DNT Oslo og Omegn – og navnet endret fra «Turnhytta» til Kobberhaughytta. 

## Litteratur
* 

## Eksterne lenker
* 
* Kobberhaughytta
* DNT Oslo og Omegn
Kunsten å gråte i kor

***Kunsten å gråte i kor*** er en dansk dramakomedie fra 2007 regissert av Peter Schønau Fog. Filmen er basert på en roman av Erling Jepsen.

Filmen fikk både Bodil- og Robertprisen for beste danske film.

## Handling
Filmen, som foregår i Sønderjylland, handler om den 11-årige Allan som kjemper for å holde sammen sin bisarre familie med sin voldsomme far, fornektende mor og rebelske søster under den sosiale uroen på 1970-tallet.

## Rolleliste

## Priser
* 2008 – Bodilprisen for beste danske film
* 2008 – Robertprisen for årets danske spillefilm
* 2007 – Nordisk råds filmpris 
* Ungdomsprisen ved San Sebastián International Film Festival 

## Referanser




## Eksterne lenker
*
Vannpolo under Sommer-OL 1952

**Vannpolo under Sommer-OL 1952** ble arrangert fra 25. juli til 2. august i Uimastadion i Tölö. 

Vannpolo var med for ellevte gang på det olympiske programmet i Sommer-OL 1952 i Helsingfors. Ungarn vant finalegruppen foran Jugoslavia og ble olympisk mester i vannpolo.    

## Medaljefordeling

## Resultater

## Medaljevinnere

## Eksterne lenker
* Water Polo at the 1952 Summer Olympics hos olympedia.org
Post meridiem

**Post meridiem** latin: «etter middag» (etter kl. 1200)

**Post meridiem** eller **PM** er latin for «ettermiddag» og brukes i enkelte land for å angi at et klokkeslett tilhører døgnets andre halvdel, fra middag til midnatt.

6 PM betyr klokken seks på kvelden. Se *[[ante meridiem]]*, *AM*, «formiddag». 

I Norge regner vi alle døgnets 24 timer når vi angir tiden, med midnatt som utgangspunkt. Klokken 6 PM er da klokken 18.

## Se også
*Ante meridiem
Otto Gleichmann

**Otto Gleichmann** (født 20. august 1887 i Mainz, død 2. november 1963 i Hannover) regnes som en av de store i tysk ekspresjonisme. Han laget oljemalerier, akvareller, tegninger, litografier og bilder i blandingsteknikker.

Hans verker fra 1920- og 1930-årene var preget av hans vonde opplevelser som soldat (1915) og såret (1916) under første verdenskrig – og følelsen av at nasjonalsosialismens fremgang lovet ille.

Han deltok i *Hannoversche Sezession* fra 1918, hvor bl.a. Kurt Schwitters var med, og ble nær venn av Theodor Däubler. Han fikk utstillingsforbud i 1936, og ble entarteterklært 1938. 16 av hans verk er registrert beslaglagt.

## Verk (lite utvalg)
* *Selbstbildnis*(selvportrett) 1913, Blyant på papir
* *Sturm Herrschaften* 1915, Blyant på papir
* *Irrenparadies II* (galningparadis), 1918, Blyant på papir
* *Strahlen – Stuerzen* (styrtende linjer/stråler) Olje på lerret, 1920
* *Vor dunkler Landschaft* (mot mørkere landskap) Olje på lerret , 1920
* *Unfassbar, unfasslich sind ihm die Dinge* (ufattelig, ubegripelig er tingene for ham), Penn og akvarell på papir, 1920
* *Kopf einer Greisin*, blandingsteknikk, 1927
* *Leichenschmaus*, 1925

## Referanser
Fotball under Sommer-OL 1956

**Fotball under Sommer-OL 1956** ble arrangert fra 24. november til 8. desember 1956 og finalen ble spilt på Melbourne Cricket Ground i Melbourne. 

Fotball var med på det olympiske programmet for ellevte gang i Sommer-OL 1956 i Melbourne. Elleve lag deltok i turneringen, som ble spilt i cup-format. 

Sovjetunionen slo Jugoslavia 1-0 i finalen og ble olympiske mestere.  

## Medaljefordeling

## Resultater

## Medaljevinnere

## Eksterne lenker
* Football at the 1956 Summer Olympics hos olympedia.org
* Resultater og profilside  hos sports-reference.com
Henrik II av Navarra

**Henrik II av Navarra** (født 18. april 1503 i Sangüesa i kongedømmet Navarra, død 25. mai 1555 i Hagetmau), også kjent som *Henri de Navarre* og *Henri d'Albret*, og med tilnavnet *Sangüesino* etter fødebyen, var konge av Navarra (effektivt bare den nordlige del). 

## Liv og virke
### Bakgrunn
Han var den eldste sønnen til Jean d'Albret (kong Johan III, død 1516) ved dennes hustru Catherine de Foix, som var søster til og arving etter kong Francisco I de Foix av Navarra.

### Konge
Kong Johan III døde 14. juni 1516, og da hans hustru, dronning Catherine døde i eksil den 12. februar 1517, etterfulgte Henrik henne i hennes krav til Navarra, som ble bestridt av Ferdinand II av Aragón. Under kong Frans I av Frankrikes vern overtok han tittelen konge av Navarra, og ble kronet under en overdådig seremoni i Lescar.

Etter virkningsløse konferanser ved Noyon i 1516 og ved Montpellier i 1518 ble det gjort en anstrengelse i 1521 for å etablere ham som *de facto* overhode, men franske soldater som hadde tatt landet ble til slutt utvist av spanjolene.

I 1525 ble Henrik tatt til fange etter slaget ved Pavia, men han klarte å rømme, og i 1526 giftet han seg med Marguerite de Valois (Margrete av Navarra, 1492 – 1549),  søster av kong Frans I og enke av Karl, hertug av Alençon. Med henne ble han far til Johanna III av Navarra (1528&ndash;1572), og ble således bestefar til Henrik IV av Frankrike. De fikk også en sønn, men han døde som barn.

Henrik II hadde en sterk sympati for hugenottene, og behersket fransk og spansk flytende, ifølge le seigneur de Brantôme.. Han døde i Hagetmau den 25. mai 1555, og ble begravet i katedralen i Lescar.

## Referanser


## Litteratur
*
*
*
*
*
*
Ingjerd

**Ingjerd** er et norsk form av kvinnenavnet *[[Ingegerd]]*, som har opprinnelse i det norrøne navnet *Ingigerðr* og er dannet av de norrøne ordene *ingwia*, «dedikert til Ing», og *gerðr*, «inngjerding, beskyttelse».

## Utbredelse
*Ingigærðr* er kjent brukt i 16 runeinnskrifter fra vikingtiden, og navnet var derfor sannsynligvis svært utbredt i Norden på den tiden.  *Ingegjerd* var et vanlig kvinnenavn i Norge i middelalderen. Over 10 forskjellige personer med navnet er nevnt i Regesta Norvegica.

 

*Ingjerd* er i dag et sjeldent navn og har svært liten utbredelse utenfor Norge, men formene *Ingegerd* og *Ingegärd* er vanlige i Sverige.

|}

## Kjente personer med navnet
Personene i listen er ordnet kronologisk etter fødselsår.
* Ingjerd Hanevold (f 1955), norsk bildekunstner og kunsthåndverker
* Ingjerd Schou (f 1955), norsk politiker
* Ingjerd Monsen Hjelmeland (f 1961), norsk tekstilkunstner og kunsthåndverker
* Ingjerd Egeberg (f 1967), norsk skuespiller
* Ingjerd Hoëm, norsk sosialantropolog

## Referanser


## Eksterne lenker
*
Galleri Haaken

**Galleri Haaken** (etablert 1961) er et galleri for samtidskunst. Galleriet ble grunnlagt av kunsthandler og kunsthistoriker Haaken Christensen (1924–2008), som et av Norges første kommersielle gallerier for samtidskunst. 

Galleriet åpnet i Rosenborggata i Oslo, med en utstilling av Pablo Picassos 45 linoleumstrykk etter det berømte maleriet Guernica. Galleriet ligger i dag på Tjuvholmen. Av nasjonale kunstnere som har fått innpass finner vi Knut Rose, Johannes Rian, Ole Rinnan, Ørnulf Opdahl, Terje Ythjall, Nico Widerberg og Jens Johannessen, og i nyere tid blant annet de norske kunstnerne Sverre Malling, Aurora Passero, Ida Lorentzen og Ørnulf Opdahl.

Galleri Haaken drives i dag av Fredrik Nergaard.

## Eksterne lenker
* Galleri Haaken, hjemmeside
Zhuang (folk)

**Zhuang** (kinesisk: 壮族 eller 壯族, pinyin: *Zhuàngzú*) er navnet på et taifolk som for det meste er bosatt i Den autonome region Guangxi Zhuang sør i Folkerepublikken Kina. De er regnet med i Folkerepublikken Kina som en offentlig anerkjent nasjonal minoritet. Med over 16 millioner mennesker (folketellignen i 2000) er de det nest største folket i Kina etter hankineserne, og dermed landsets største minoritetsfolk. Deres språk kalles også  zhuang. Zhuangologi er det vitenskapelige studiet av zhuangesisk historie, språk og kultur.

## Historie

Zhuangfolket er et av Sørkinas eldste folk. Forfedrene deres var grunnleggerne av riket Nanyue / Nam Việt (207–111 f.Kr.). Zhuangfolket var aktivt med på Taipingopprøret (1850–1864), på opprettelsen av sovjetområdene i Zuojiang og Yujiang (1927–1937) og på dannelsen av Det kinesiske kommunistpartis 7. og 8. Røde armé.

## Kultur

### Språk

Språket zhuang ble opprinnelig skrevet med kinesisk skrift, men senere ble det latinske alfabetspråk tatt i bruk, med de tilpasninger som også gjelder for vietnamesisk språk (Vietnam og Guangxi er tilgrensende områder).

### Religion

De fleste zhuang praktiserer en tradisjonell animistisk og forfedreorientert religion. Det finnes imidlertid også kristne, buddhister og muslimer blant dem i Guangxi.

## Etymologiske anmerkninger

Navnet *zhuang* ble tidligere skrevet 獞.  Dette tegnet har til venstre radikaltegnet "dyr", et tegn som også kan ha en negativ undertone i noen sammenhenger. Tegnet ble faktisk oppfattet som nedsettende, og i 1949 ble det erstattet med 僮, med radikaltegnet for *menneske* til venstre. Senere er det blitt erstattet med tegnet 壯. Dette er et skrifttegn som betyr *fast* etter *sterk*.

## Geografi

Ved folketellingen i 2000 kom man til 16.178.811 zhuang. De bodde for det meste i den autonome region Guangxi Zhuan (91,4%); dessforuten finnes de også særlig i provinsene Yunnan (6,5%), Guangdong (1%) og Guizhou. De har forøvrig migrert til en rekke store og små byer over hele landet. 

Det finnes også zhuangfolk i Vietnam. Der er de definert som flere mindre grupper som alle er nasjonalt anerkjente minoriteter: Tay (over 1,4 mill.), nung (over 800&nbsp;000), san chay (ca. 140&nbsp;000) og giay (38&nbsp;000). Ytterligere drøye 6&nbsp;000 giay bor i Laos.

## Utbredelse i Folkerepublikken Kina på fylkesnivå (2000)
Her medtas kun verdier på over 0,10%.

## Fotnoter